text: Responsabilitat Global: Premi a l'RSE per a les empreses del Gran Penedès
  L'Associació d'Empresaris del Garraf, Alt Penedès i Baix Penedès obre la convocatòria dels Premis ADEG 2008. Aquesta serà la novena edició amb el propòsit de reconèixer les millors pràctiques i les fites més rellevants assolides per les empreses del Penedès i el Garraf.
  Ja s'ha obert el termini perquè les empreses i entitats associades a l'ADEG puguin proposar-se com a candidates als Premis ADEG o bé puguin proposar la candidatura d'altres empreses o organitzacions de les nostres comarques. Hi ha temps fins al divendres 14 de març. El veredicte final del Jurat coincidirà amb el mateix acte de lliurament dels Ducs, el dissabte 26 d'abril, a l'Hotel Melià Sitges, en el decurs de la Nit de l'Empresari.
  Les candidatures poden concórrer en una o més de les categories previstes (Innovació, Noves tecnologies, Comerç, Turisme, Indústria, Medi Ambient, Comunicació, Imatge corporativa, Seguretat i Prevenció, Nova activitat empresarial, Qualitat (diplomes) i Responsabilitat Social (diplomes).